قالت جريدة “دايلي ميل” البريطانية أن علماء من سنغفورة شافو أنه كاين أمل باش جسم الإنسان يكتسب مناعة ضد مرض كوفيد 19، بعدما اكتشفو أن اللي كانو مصابين بسارس، اللي كان ضرب آسيا سنة 2003، مازال محتفظين بأجسام مضادة كتكافح المرض، وهي عبارة على خلايا تائية بيضاء رئيسة. وتوصلو العلماء لهذ النتيجة من خلال دراسة دارتها فكلية Duke-NUS للطب فسنغافورة، وشملات 23 شخص سبق ليهم الإصابة بسارس، واتضح أنهم مازال عندم الخلاية التاىية البيضاء اللي كتقاوم هذ الفيروس والعلماء شافو بللي نفس الأمر بقدر ينطبق على فيروس سارس كوف 2 المسبب لمرض كوفيد 19، وهذشي كيعني أن الإنسان ممكن يكتسب مناعة ضدو، اللي تقدر تكون محدودة، كيف تقدر تكون أبدية. ومازال ماحددو العلماء المدة اللي يمكن تستمر فيها هذ المناعة، حيت المرض عاد بان فدجنبر، لكن الدراسات الأولية كتقول بللي تقدر تكون مناعتو قصيرة الأجل، بحال الفيروسات الأخرى. 
هذا خبار كيفرح وكيعطي أمل.. علماء فسنغفورة: كاين احتمال لاكتساب الإنسان مناعة أبدية ضد كورونا